Svar : Þann hluta frestaðra greiðslna sem voru vextir og verðbætur og bætt var við höfuðstól lánsins , áttu að telja með í vaxtagjöldum til útreiknings vaxtabóta . Svar : Greiðslujöfnun sem fram fór í nóvember 2009 var almenn aðgerð sem beitt var á öll verðtryggð lán sem tryggð voru með veði í fasteignum . Í þessum tilvikum er reiknað út greiðslumark og ef gjaldfallin fjárhæð er umfram það þá er greiðslu mismunarins frestað . Sú fjárhæð sem frestað er greiðslu á er færð í jöfnunarreikning sem telst hluti af höfuðstóli lánsins . Þú mátt færa þá fjárhæð sem frestað er greiðslu á , að svo miklu leyti sem hún er vextir og verðbætur , sem vaxtagjöld ársins 2012 og sá hluti kemur því til útreiknings á vaxtabótum . Ég gekk í gegnum greiðsluaðlögun á árinu 2012 – hvaða áhrif hefur það á skattskýrsluna mína ? Svar : Þú mátt telja greidda vexti og verðbætur með vaxtagjöldum til útreiknings vaxtabóta . Á sama hátt skal færa greidd vaxtagjöld og verðbætur af bílalánum í lið 5.5 í framtali . Rétt reiknuð vaxtagjöld ættu að koma fram á sundurliðunarblaði sem fylgir framtali , en þar eru upplýsingar frá lánastofnunum . Mörg lánanna eru einnig árituð á vefframtal .